cyanic-selkie/wikianc huggingface dataset:
ম্যাসিডনের ক্লিওপাত্রা ইউরিদিকে
ক্লিওপাত্রা ইউরিদিকে (Κλεοπάτρα Εὐρυδίκη; জন্ম - ৩৫৩ খ্রিস্টপূর্বাব্দ [সম্ভবত] - মৃত্যু ৩৩৬ খ্রিস্টপূর্বাব্দ) ম্যাসিডন শাসনকারী আর্গিয়াদ রাজবংশের রাজা দ্বিতীয় ফিলিপের রাণী ছিলেন।
সংক্ষিপ্ত জীবনী
ক্লিওপাত্রা দ্বিতীয় ফিলিপের সেনাপতি আত্তালোসের ভ্রাতুষ্পুত্রী ছিলেন। দ্বিতীয় ফিলিপ সম্ভবতঃ ৩৩৮ খ্রিস্টপূর্বাব্দে নিজের ৪৫ বছর বয়সে তখন মাত্র ষোড়শী এই কন্যাকে বিবাহ করেন ক্লিওপাত্রা ইউরিদিকের যে কোন সন্তান পিতা-মাতা উভয় দিক থেকেই ম্যাসিডোনিয় হওয়ায় এই বিবাহের ফলে সিংহাসনের উত্তরাধিকারী হিসেবে আলেকজান্ডারের অবস্থান কিছুটা অসুরক্ষিত হয়ে পড়ে, কারণ তিনি পিতার দিক থেকে ম্যাসিডোনিয় হলেও মাতার দিক থেকে এপাইরাসীয় ছিলেন। বিবাহের সময় মদ্যপ অবস্থায় আত্তালোস ফিলিপ ও ক্লিওপাত্রার মিলনের ফলে একজন বৈধ উত্তরাধিকারীর কথা উল্লেখ করলে দৃশ্যতঃ ক্ষুব্ধ আলেকজান্ডার তার মাথায় পানপাত্র ছুঁড়ে মারেন, কিন্তু মদ্যপ ফিলিপ আত্তালোসের পক্ষ গ্রহণ করলে ক্ষুব্ধ আলেকজান্ডার তার মায়ের সাথে রাজ্য হতে চলে যান ও তার মামা এপাইরাসরাজ প্রথম আলেকজান্ডারের কাছে আশ্রয় গ্রহণ করেন। পরে ভুল বোঝাবুঝির অবসান ঘটলে মাস ছয়েক পর তারা আবার ম্যাসিডনে ফিরে আসেন। ফিলিপ ও ক্লিওপাত্রার ইউরোপা নামক এক কন্যা ও কারানোস নামক এক পুত্রসন্তানের জন্ম হয়। তবে এই নিয়ে বিতর্ক আছে। এফ স্টেয়েলিন প্রমুখ ঐতিহাসিকদের দাবি, ক্লিওপাত্রার একটিই মাত্র সন্তান ছিল, সদ্যোজাত কন্যা ইউরোপা। কারানোস বলে আলেকজান্ডারের যে সৎভাই'এর উল্লেখ পাওয়া যায় তার সাথে ক্লিওপাত্রার সম্পর্ক ছিল না। প্রাচীন গ্রিক ঐতিহাসিক সাতিরোসের সাক্ষ্য এই মতই সমর্থন করে ; রোমান ঐতিহাসিক জাস্তিনাসও শুধুমাত্র এক কন্যার হত্যারই উল্লেখ করেছেন। ক্লিওপাত্রা বিবাহের পর ইউরিদিকে নাম গ্রহণ করেন। ৩৩৬ খ্রিস্টপূর্বাব্দে দ্বিতীয় ফিলিপের মৃত্যুর পর তার অপর পত্নী অলিম্পিয়াস ইউরোপা ও কারানোসকে হত্যা করলে ক্লিওপাত্রা ইউরিদিকে আত্মহত্যা করেন।
রিমি বসু সিনহা
রিমি বসু সিনহা (জন্ম: ভারতের এলাহাবাদে) ভারতের কয়েকজন মহিলা সংগীতকারদের মধ্যে অন্যতম। তিনি একজন প্রশিক্ষিত সংগীতশিল্পী এবং ছয় বছর বয়সে প্রশিক্ষণ শুরু করেছিলেন। তিনি এলাহাবাদ বিশ্ববিদ্যালয় থেকে হিন্দুস্থানী শাস্ত্রীয় সংগীতে তাঁর স্নাতকোত্তর সম্পন্ন করেন। এরপর তিনি এলাহাবাদের প্রয়াগ সঙ্গীত সমিতি থেকে সঙ্গীত প্রভাকর এবং হালকা সঙ্গীতে সিনিয়র ডিপ্লোমা অর্জন করতে যান।।
ব্যক্তিগত জীবন
এলাহাবাদের এক অতি পরিচিত বাঙালি পরিবারে রিমি জন্মগ্রহণ করেছিলেন এবং সংগীত ও নাটকের পরিবেশে বেড়ে উঠেছিলেন। তিনি ছয় বছর বয়সে সংগীত শিখতে শুরু করেছিলেন এবং পরবর্তীকালে বহু সাংস্কৃতিক অনুষ্ঠানে অংশ নিতে শুরু করেছিলেন। পনেরো বছর বয়সে তিনি আকাশবাণীর শিল্পী হয়েছিলেন এবং বেশ কয়েকটি সঙ্গীতানুষ্ঠানে অংশ নিয়েছিলেন। বর্তমানে তিনি আকাশবাণী এবং দূরদর্শনের শীর্ষ শ্রেণির শিল্পী। ছয় বছর বয়সে, তিনি প্রয়াত শ্রী বিএন বিশ্বাস জি-র কাছে অন্যান্য ঘরানার সাথে সাথে হিন্দুস্তানি সংগীত শিখতে শুরু করেছিলেন। তাঁর সংগীত ও গানের প্রতিভা দেখে তাঁর বাবা-মা তাঁকে স্কুল ও কলেজ পর্যায়ে হিন্দুস্তানী সংগীতকে বিষয় হিসাবে নিতে উৎসাহিত করেছিলেন। পরবর্তীকালে, তিনি পণ্ডিত রামশ্রেয়া ঝা জি এবং শ্রীমতি কমলা বোসের অধীনে এলাহাবাদ বিশ্ববিদ্যালয় থেকে হিন্দুস্তানি সংগীতে স্নাতকোত্তর করেন। তিনি এলাহাবাদের প্রয়াগ সংগীত সমিতি থেকে হালকা সংগীতে সংগীত প্রভাকর এবং সিনিয়র ডিপ্লোমাও সম্পন্ন করেন। সঙ্গীত জীবনকে তাঁর পেশা হিসেবে নিতে, তিনি তাঁর পরিবারের, বিশেষত স্বামী শ্রী রামকৃষ্ণ সিনহার উৎসাহ ও সমর্থন সম্পূর্ণরূপে পেয়েছিলেন।
পেশা
ভারতের মুষ্টিমেয় মহিলা সংগীত সুরকারদের মধ্যে অন্যতম, রিমি আকাশবাণী এবং দূরদর্শনের শীর্ষ স্তরের শিল্পী। তিনি ভারতে ও বিদেশে অসংখ্য সংগীত পরিবেশন করেছেন। ভারতীয় হাই কমিশন কর্তৃক আয়োজিত, কেনিয়ার নাইরোবিতে, তিনি জাতিসংঘের অফিসে একটি অনুষ্ঠানে অংশ নিয়েছিলেন। তিনি ৪ টি কনসেপ্ট অ্যালবাম প্রকাশ করেন, যার মধ্যে প্রথমটি মাইয়া কা দরবার, টাইমস গ্রুপের একটি প্রযোজনা সংস্থা টাইমস মিউজিক, এটি প্রকাশ করেছিল।
তিনি তাঁর অ্যালবাম এবং অন্যান্য সংগীত কার্য ও প্রকল্পের জন্য কবিতা কৃষ্ণমূর্তি, সুনিধী চৌহান, শ্রেয়া ঘোষাল, উষা মঙ্গেশকর, কুমার সানু, মহালক্ষ্মী আয়ার, কে এস চিত্রা, রিচা শর্মা সহ আরো অনেক সুপরিচিত শিল্পীদের সাথে কাজ করেছেন।
অ্যালবাম
=== কৃষ্ণ কৃষ্ণ (২০১৯) === কৃষ্ণ কৃষ্ণ অ্যালবামটি হল ভগবান কৃষ্ণের জন্য আধ্যাত্মিক এবং ভক্তিমূলক গানের একটি সংগ্রহ। অ্যালবামটি আইনি জ্যোতিষ্ক এবং তাঁর বাবা বিচারপতি পালক বসুর অনুরাগী স্মৃতিতে উৎসর্গীকৃত। এটি টাইমস মিউজিক প্রকাশ করেছিল।
=== মন বাওরা (২০১৬) === মন বাওরা, হিন্দি অ্যালবাম, অক্টোবর ২০১৫ এ প্রকাশিত হয়েছিল। মন বাওরা অ্যালবামে রিমি বসু সিনহার গাওয়া ৪টি গান রয়েছে। অ্যালবামটি পশ্চিমী উপকরণ [গিটার, কীবোর্ড এবং ড্রাম] দিয়ে ভারতীয় ধ্রুপদী সুরের সংমিশ্রণে তৈরী ছিল, যা বিশ্ব সঙ্গীত হয়ে যায়।
=== সখী - নারীত্ব উদ্‌যাপন (২০১০) === সখী - নারীত্ব উদ্‌যাপন একটি সার্বজনীন প্রচেষ্টা। সখী - সেলিব্রেটিং উইমেনহুড, লিখেছেন এবং সুর করেছেন রিমি বসু সিনহা এবং গানগুলি গেয়েছেন চারটি প্রজন্মের খ্যাতিমান মহিলা শিল্পী - সুনিধী চৌহান, কে এস চিত্রা, কবিতা কৃষ্ণমূর্তি, রিচা শর্মা, ঊষা মঙ্গেশকর, মহালক্ষ্মী আয়ার, ঐশ্বরিয়া মজমুদার ও রিমি বসু সিনহা। অ্যালবামের দুটি গান লিখেছিলেন গীতিকার প্রতিভা শর্মা।
মাইয়া কা দরবার (২০০৮)
মাইয়া কা দরবার প্রকাশিত হয়েছিল ২০০৮ সালের অক্টোবর মাসে। অ্যালবামটির সুর করেছেন রিমি বসু সিনহা। কুমার সানু এবং রিমি বসু সিনহার গাওয়া ৬টি গান এই অ্যালবামটিতে স্থান পেয়েছিল।
কৈজুরী উচ্চবিদ্যালয় এন্ড কলেজ
কৈজুরী উচ্চবিদ্যালয় এন্ড কলেজ এটি চরকৈজুরী অবস্থিত। পূর্বে এটি কৈজুরী বাজার ছিল পড়ে নদী ভাঙনে এটি চরকৈজুরী স্থানান্তর করা হয়।
কন্যা (মাস)
কন্যা (कन्या, ) হল হিন্দু পঞ্জিকার একটি মাস। কন্যা মাস কন্যা রাশির রাশির সাথে মিল রাখে এবং গ্রেগরীয় বর্ষপঞ্জির সেপ্টেম্বর মাসের দ্বিতীয়ার্ধ এবং অক্টোবর মাসের প্রথমার্ধের সাথে সমাপতিত করে। এছাড়াও কন্যা হল কন্যা রাশির ভারতীয় রাশিফল ​​পদ্ধতিতে জ্যোতিষশাস্ত্রীয় চিহ্ন।
বর্ষারাণী বিষয়া
বর্ষারাণী বিষয়া (Barsha Rani Bishaya; বৰষা ৰাণী বিষয়া) অসমীয়া চলচ্চিত্রের জনপ্রিয় অভিনেত্রী। তিনি বহুসংখ্যক অসমীয়া চলচ্চিত্রে অভিনয় করে দর্শকের সমাদর লাভ করিতে সক্ষম হয়েছেন। অসমের বিভিন্ন ভ্রাম্যমাণ থিয়েটারেও তিনি অভিনয় করেছেন। অভিনয় ছাড়াও তিনি বিহু নৃত্যে যথেষ্ট সুনাম অর্জন করেছেন। অসমের বিভিন্ন ম্যাগাজিনে তার আলোকচিত্র শীর্ষস্থান প্রাপ্ত করেছে।
মিস ইউনিভার্স ১৯৭৫
মিস ইউনিভার্স ১৯৭৫, ২৪তম মিস ইউনিভার্স প্রতিযোগিতা, ১৯ জুলাই ১৯৭৫ সালে সান সালভাদর, এল সালভাদরের ন্যাশনাল জিমনেসিয়ামে অনুষ্ঠিত হয়েছিল। ফিনল্যান্ডের অ্যান মেরি পোহটামো খেতাব জিতেন, ১৯৫২ সালে প্রথম মিস ইউনিভার্স বিজয়ী আরমি কুসেলার পরে তিনি হন মিস ইউনিভার্সের মুকুট জেতা দ্বিতীয় ফিনিশ নারী। স্পেনের আম্পারো মুনোজ আগের বছর পদত্যাগ করায়, পোহটামোকে মুকুট পরান মিস ইউনিভার্স ১৯৭২, অস্ট্রেলিয়ার কেরি অ্যান ওয়েলস।
গাজী শাহজাহান জুয়েল
জন্ম, শিক্ষা এবং পরিবারিক জীবন
চট্টগ্রাম জেলার পটিয়া উপজেলার এয়াকুবদন্ডী গ্রামে ১৯৬১ সালে জন্মগ্রহণ করেন, পিতা আলহাজ্ব আহমদ নবী ও মাতা আমেনা বেগম। তার স্ত্রী শামীম আক্তার গাজী। গাজী শাহজাহান জুয়েলের ডাক নাম জুয়েল ও জুয়েল নামেই তিনি বেশি পরিচিত।
তিনি চট্টগ্রাম সরকারী কমার্স কলেজ থেকে বি-কম এবং চট্টগ্রাম বিশ্ববিদ্যালয় থেকে এম.কম (ম্যানেজমেন্ট) ডিগ্রি অর্জন করেন তিনি এম-কম প্রিলিমিনারী ডিগ্রি পরীক্ষায় ১ম স্থান অধিকার করেন।
তিনি এক পুত্র ও দুই মেয়ের জনক। তার পুত্র গাজী সাদমান সিজান কানাডার টরেন্টো বিশ্ববিদ্যালয় থেকে মানব সম্পদ ও আন্তর্জাতিক সম্পর্কে মাস্টার্স ডিগ্রি অর্জন করেন। তার বড় মেয়ে গাজী সাদমান জেবিন ইংল্যন্ডের লাংকেস্টার বিশ্ববিদ্যালয় থেকে এল-এল-বি ডিগ্রি অর্জন করেন। এবং কানাডা থেকে বার-এট-ল ডিগ্রি অর্জন করছেন। গাজী সাদমান জেবিন এর স্বামী তানজীম আমিন অলিভ একজন এরোস্পেস ইঞ্জিনিয়ার। তার ছোট মেয়ে গাজী সাদমান জেরিন কানাডার টরেন্টো বিশ্ববিদ্যালয় থেকে সফটওয়্যার প্রকৌশলে গ্রাজুয়েশান ডিগ্রি অর্জন করেছেন।বর্তমানে ইংল্যান্ডের ইউনিভার্সিটি অফ অক্সফোর্ড এ সফটওয়্যার ইঞ্জিনিয়ারিং বিষয়ে মাস্টার্স ডিগ্রি অর্জনে অধ্যায়নরত।
রাজনৈতিক জীবন
গাজী মোহাম্মদ শাহজাহান জুয়েল ১৯৭৯ জাতীয়তাবাদী ছাত্রদলের চট্টগ্রাম মহানগর শাখার প্রতিষ্ঠাতা যুগ্ন-আহবায়ক হিসেবে রাজনৈতিক জীবন শুরু করেন। তিনি চট্টগ্রাম দক্ষিণ জেলা ছাত্রদলের সাধারণ সম্পাদক, চট্টগ্রাম দক্ষিণ জেলা যুবদলের আহবায়ক, চট্টগ্রাম দক্ষিণ জেলা বিএনপির দপ্তর  সম্পাদক ও চট্টগ্রাম দক্ষিণ জেলা বিএনপির সাধারণ সম্পাদক হিসেবে দায়িত্ব পালন করেন।
বর্তমানে তিনি বাংলাদেশ জাতীয়তাবাদী দল জাতীয় নির্বাহী কমিটির সদস্য হিসেবে দায়িত্ব পালন করছেন।
সংসদ সদস্য নির্বাচিত
গাজী মোহাম্মদ শাহজাহান জুয়েল চট্টগ্রাম জেলার পটিয়া উপজেলার চট্টগ্রাম-১১ সংসদীয় আসনে, বাংলাদেশ জাতীয়তাবাদী দলের মনোনয়ন নিয়ে ১৯৯৬ সালে ১ম ও ২০০১ সালে ২য় বারের মতো জাতীয় সংসদ সদস্য নির্বাচিত হয়েছিলেন।
সাংস্কৃতিক জীবন
তিনি ছাত্রজীবন থেকে সাংস্কৃতিক কর্মকান্ডে জড়িত ছিলেন, ঢাকা থিয়েটার আর্ট এর সভাপতি হিসেবে দায়িত্ব পালন করেন, তিনি টিভি নাটকে ও অভিনয় করেন, সুখের ঠিকানা ও নিখোঁজ সংবাদ এর মধ্যে অন্যতম। তিনি নিয়মিত কবিতা এবং লিরিক লেখেন।
আরওয়া বিনতে কুরাইজ
আরওয়া বিনতে কুরাইজ ( أروى بنت كريز   ) ছিলেন উসমান ইবনে আফফানের মা।
সন্তান
আওয়ার বিয়ে হয় আফফান ইবনে আবী আল-এর সাথে। উসমান ও আমীনা তাদের সন্তান। আফফানের মৃত্যুর পরে আরওয়া উকবা ইবনে আবু মুয়ায়েতকে বিয়ে করে।  আল-ওয়ালীদ, আম্মারা, খালিদ, উম্মে কুলসুম, উম্মে হাকিম ও হিন্দ তাদের সন্তাান।
জীবনী
আরাওয়া বিন কুরুয়েজ ইসলাম গ্রহণ করেন এবং তার মেয়ে উম্মে কুলসুম বিন উকবার পরে মদিনা চলে যান। তিনি ইসলামের নবী মুহাম্মাদের আনুগত্য করেন এবং মদিনায় থেকে যান মৃত্যু পর্যন্ত। তিনি যখন মারা যান তখন তার পুত্র উসমান খিলাফতের দ্বায়িত্ব পালন করছেন।
ইরাকে শিয়া মতাদর্শী ইসলাম
ইরাকে শিয়া মতবাদ ( الشيعة في العراق  ) শিয়া মতবাদের প্রথম ইমাম এবং সুন্নি ইসলামের চতুর্থ খলিফা আলী ইবনে আবি তালিবের সময়ে ফিরে যাওয়ার একটি ইতিহাস রয়েছে। যিনি হযরত মুহাম্মদ (স.) এর মৃত্যুর দুই দশক পরে প্রাথমিক খেলাফতের রাজধানী মদিনা থেকে কুফা (বা নাজাফে ) স্থানান্তর করেছিলেন। .বর্তমানে, শিয়া মুসলিমরা ইরাকের জনসংখ্যার সংখ্যাগরিষ্ঠ।
ইরাকে নাজাফ এবং কারবালার পবিত্র শহরগুলি অবস্হিত। জায়গাগুলো লক্ষ লক্ষ শিয়া মুসলমানদের তীর্থস্থান।নাজাফ হল আলীর সমাধির স্থান এবং কারবালা হল মুহাম্মদের নাতি, তৃতীয় শিয়া ইমাম হুসেইন ইবনে আলীর সমাধির স্থান।নাজাফও শিয়া শিক্ষা ও সেমিনারের একটি কেন্দ্র।ইরাকের টুয়েলভার শিয়াদের জন্য অন্য দুটি পবিত্র স্থান হল বাগদাদের আল-কাদিমিয়া মসজিদ, যেখানে সপ্তম এবং নবম শিয়া ইমামদের ( মুসা আল-কাদিম এবং মুহাম্মাদ আল-তাকি ) এবং সামরার আল-আসকারি মসজিদ রয়েছে। দশম এবং একাদশ শিয়া ইমামদের ( আলি আল-হাদী এবং হাসান আল-আসকারি ) সমাধি রয়েছে।
2003 সালে মার্কিন নেতৃত্বাধীন আগ্রাসনের পর, ইরাকে শিয়া এবং সুন্নিদের মধ্যে ব্যাপক সাম্প্রদায়িক সহিংসতা দেখা দিয়েছে, যা 2006-2008 এবং 2013-2017 সালে ইসলামিক স্টেট সন্ত্রাসী গোষ্ঠীর সাথে জড়িত যুদ্ধগুলিতে তীব্র হয়ে ওঠে।
ফুটবল ক্লাব তামবভ
ফুটবল ক্লাব তামবভ (ФК Тамбов, এছাড়াও এফসি তামবভ নামে পরিচিত) হচ্ছে তামবভ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ২০১৩ সালে প্রতিষ্ঠিত হয়েছে। এফসি তামবভ তাদের সকল হোম ম্যাচ তামবভের মর্ডোভিয়া এরিনায় খেলে থাকে; যার ধারণক্ষমতা হচ্ছে ৮,০০০। বর্তমানে এই ক্লাবের ম্যানেজারের দায়িত্ব পালন করছেন সার্গিয় পের্ভুশিন এবং সভাপতির দায়িত্ব পালন করছেন জর্জি ইয়ারৎসেভ। রুশ আক্রমণভাগের খেলোয়াড় খাসান মামতভ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি তামবভ এপর্যন্ত ২টি শিরোপা জয়লাভ করেছে; যার মধ্যে ১টি রুশ জাতীয় ফুটবল লীগ এবং ১টি রুশ পেশাদার ফুটবল লীগ শিরোপা রয়েছে।
অর্জন
রুশ ফুটবল জাতীয় লীগ
রুশ পেশাদার ফুটবল লীগ
ইশিগাকি দ্বীপ
ইশিগাকি দ্বীপ জাপানের দ্বীপ গুলোর একটি, এর অবস্থান ওকিনাওয়া হোন্তর পশ্চিমে। (Okinawa Hontō), দ্বিতীয় বৃহত্তম দ্বীপ ইয়েইইয়েমা আইলেন্ড গ্রুপের। (Yaeyama Island group) দ্বীপটি ওকিনাওয়াতে ইশিগাকি শহরে। এই দ্বীপ ব্যবসা প্রধান্য এবং পরিবহন কেন্দ্র । এই দ্বীপে আছে নিঊ ইশিগাকি বিমান বন্দর (New Ishigaki Airport) যা ইয়েয়ামাস (Yaeyamas) এ সবচে বড় বিমান বন্দর।
এই দ্বীপের চারদিক এমনকি মৌন্ট ওমোতো (Mount Omoto) এবং কবির উপসাগর (Kabira Bay) শুরক্ষিত আছে রিমোট ইশিগাকি নেশনাল পার্ক ( riomote-Ishigaki National Park) দ্বরা।
প্রেক্ষাপট
এই দ্বীপ নিয়ে তথা কথিত দুই দেশের সমস্যা আছে জায়গা নিয়ে, জাপান এবং তাইওয়ান এর মধ্যে। পূর্ব উত্তরে ৩০০কিঃমি তাইওয়ানের দ্বাবিদার।
১৭৭১ সালে টি-সুনামি সবচেয়ে বড় আঘাত হানে এই দ্বীপে।
এবং ২১ মাস পর অপরাধীরা ধরা পড়ে এই দ্বীপেই।
ইশিগাকি নৌ-বন্দর প্রসার করা হবে তার ফলে জাপানিজ টহল কোস্ট গার্ডের নৌকা হয়ত রাখা যাবে। জেএসডিএফ (JSDF- Japan Self-Defense Forces) সেখানে স্থাপনা করেতে চাচ্ছেন এন্টি-শিপ-মিজাইল(anti-ship missiles) যদিও খুব ছোট পরিসারে। ধারণা করা হয় ৯৬-মাল্টি-পারপোজ মিজাইল সিস্টেম (96 Multi-Purpose Missile System)
জাপানের অনেক সৈন্য সেনকাকু দ্বীপেই থেকে যা ইশিগাকি দ্বীপ থেকে মাত্র ১৭০ কি.মি. এবং এই সৈন্য ইশিগাকি মেয়রের অধীনেই। সেনকাকু দ্বীপপুঞ্জটি উৎসুরি জিমা, তাইশো জিমা, কুবা জিমা, কিতা কোজিমা ও মিনামি কোজিমা নামের পাঁচটি দ্বীপ এবং তিনটি ভাসমান পাথুরে টিলার সমন্বয়ে গঠিত। ১৯৭২ সালে উএস এর কাছ থেকে প্রত্যাবর্তনের পর এই দ্বীপ গণ চায়না কিছু অংশ তাদের দাবি করে। চায়না সেনকাকু দ্বীপ আপত্তির জন্য ১৯৭২ থেকে ২০১২ পূর্যন্ত দাবি করেছিল। জাপান প্রথম দ্বীপপুঞ্জটির নিয়ন্ত্রণ পায় ১৮৯৫ সালের ১৪ জানুয়ারি। দ্বিতীয় বিশ্বযুদ্ধের সময় আত্মসমর্পণ করার আগ পর্যন্ত এটির নিয়ন্ত্রণ তাদের হাতেই ছিল। ১৯৪৫ সালে যুক্তরাষ্ট্র তাদের প্রশাসনের আওতায় আনে দ্বীপটিকে। ১৯৬৮ সালে এশিয়ার অর্থনীতিবিষয়ক জাতিসংঘ কমিশন দ্বীপটিতে তেল-গ্যাস মজুদ থাকার কথা জানায়। এর পর থেকেই তিন দেশ দ্বীপের মালিকানা ও নিয়ন্ত্রণ নিয়ে টানাটানি করছে। ১৯৭২ সাল পর্যন্ত যুক্তরাষ্ট্রের কাছেই ছিল এর নিয়ন্ত্রণ। জাপান ও যুক্তরাষ্ট্রের মধ্যকার ওকিনাওয়া সংরক্ষণ চুক্তির আওতায় টোকিওর কাছে দ্বীপের মালিকানা ও নিয়ন্ত্রণ হস্তান্তর করে ওয়াশিংটন। একই বছর চীন ও তাইওয়ান এটিতে তাদের মালিকানার কথা ঘোষণা দেয়। অবশ্য এটির নিয়ন্ত্রণ এখনো জাপানের কাছেই
সংস্কৃতি
মিয়ারাদুনচি
খাবার
বাণিজ্য কেন্দ্রিক হওয়ায় জাপান থেকে এখানকার রন্ধনপ্রণালী ও অনেক আলাদা। অনেক রকমের মাছের রান্না যা বাহিরের দেশে হয় সেই ভাবে রান্না করা হয়, এবং অনেক অচেনা অজান খাবারের সন্ধান মেলে এই দ্বীপে
৪৩০
৪৩০ গ্রেগরীয় বর্ষপঞ্জির একটি সাধারণ বছর।
বাচ্চু মোল্লা
বাচ্চু মোল্লা একজন বাংলাদেশ জাতীয়তাবাদী দল এর রাজনীতিবিদ এবং কুষ্টিয়া-১ এর সাবেক সংসদ সদস্য।
তিনি বাংলাদেশ জাতীয়তাবাদী দল বিএনপির নির্বাহী কমিটি সদস্য কুষ্টিয়া জেলা বিএনপির সিনিয়র সহসভাপতি দৌলতপুর উপজেলা বিএনপির সভাপতি
কর্মজীবন
মোল্লা, আহসানুল হক মোল্লা তাঁর বাবা মৃত্যুর পরে। ২০০৪ সালের মার্চ মাসে উপনির্বাচনে বাংলাদেশ জাতীয়তাবাদী দলের প্রার্থী হিসাবে কুষ্টিয়া-১ থেকে সংসদ সদস্য নির্বাচিত হয়েছিলেন ।
কমলা সুরাইয়া
প্রারম্ভিক জীবন
১৯৩৪ সালের ৩১ মার্চ ব্রিটিশ ভারতের মাদ্রাজ প্রদেশের মালাবার জেলার পুন্নায়ুরকুলাম গ্রামে জন্মগ্রহণ করেন তিনি। তার পিতার নাম ভি. এম. নায়ার এবং মাতার নাম বালামণি আম্মা। তিনি জন্মেছিলেন রাজকীয় নায়ার পরিবারে। জন্মের পর তার নাম রাখা হয়েছিল কমলা।
তার পিতা ছিলেন বিখ্যাত মালয়লাম সংবাদপত্র দৈনিক মাতৃভূমির ম্যানেজিং ডিরেক্টর ও মাতা ছিলেন মালয়ালম ভাষার বিখ্যাত কবি।
তার শৈশব কেটেছে তার বাবার কর্মস্থল কলকাতায়, যেখানে ওয়ালফোর্ড ট্রান্সপোর্ট কোম্পানিতে সিনিয়র অফিসার পদে কর্মরত ছিলেন, এবং পুন্নায়ুরকুলাম গ্রামে পৈতৃক বাড়িতে।
ক্রান্তিকারি মুক্তি মোর্চা
ক্রান্তিকারি মুক্তি মোর্চা (क्रान्तिकारी मुक्ति मोर्चा, 'বিপ্লবী লিবারেশন ফ্রন্ট') ছিল ভারতের বিহারের একটি আদিবাসী রাজনৈতিক দল। ঝাড়খণ্ড পার্টি ভারতীয় জাতীয় কংগ্রেসে একীভূত হওয়ার পরে এটি ছিল বেশ কয়েকটি স্প্লিন্টার গ্রুপের মধ্যে একটি যা ১৯৬৭-১৯৭২ সালে আবির্ভূত হয়েছিল।
কমলা সুরাইয়া
প্রারম্ভিক জীবন
তিনি তার লেখালেখির অনুপ্রেরণা পেয়েছেন তার মা বালামণি আম্মা ও নালাপত নারায়ণ মেননএর কাছ থেকে, যিনি তার সম্পর্কে নানা হন।
১৫ বছর বয়সে ব্যাংক কর্মকর্তা মাধব দাসের সাথে বিয়ে হয় তার। মাধব দাসের সাথে বিয়ের পর তার নাম হয় কমলা দাস। মাধব দাস তাকে লেখালেখি করতে অনুপ্রেরণা দিতেন।
তাদের তিনটি ছেলে ছিল। তাদের নাম: মাধব দাস নালাপত, চেন্নান দাস ও জয়সূর্য দাস। তিন ছেলের মধ্যে সবচেয়ে বিখ্যাত বড় ছেলে মাধব দাস নালাপত। তিনি মণিপাল বিশ্ববিদ্যালয়ের ভূরাজনীতি বিষয়ে অধ্যাপনা করেন। এছাড়াও তিনি টাইমস অব ইন্ডিয়ার আবাসিক সম্পাদক।
সাহিত্যজীবন
তিনি মালয়ালম ভাষায় ছোটগল্প ও ইংরেজিতে কবিতা রচনার জন্য বিখ্যাত। তিনি বিভিন্ন পত্রপত্রিকায় কলাম লিখেছেন। তার লেখা কলামে ফুটে উঠেছে নারীদের বঞ্চনার কথা, ফুটে উঠেছে শিশু অধিকারের কথা, ফুটে উঠেছে রাজনীতির কথা। তিনি কলাম লিখে ব্যাপক জনপ্রিয়তা অর্জন করেছিলেন। তার রচিত কাব্যগ্রন্থ সামার ইন ক্যালকাটা ভারতীয় ইংরেজি সাহিত্যের ইতিহাসে একটি মাইলফলক হয়ে থাকবে। বইটি সমালোচক ও পাঠকমহলে সমাদৃত হয়।
তিনি ৪২ বছর বয়সে তার আত্মজীবনী এন্তে কথা রচনা করেন। লেখনীটি বেশ সাহসিকতাপূর্ণ ছিল। মালয়লাম ভাষায় লিখিত বইটি পরে মাই স্টোরি শিরোনামে ইংরেজিতে অনূদিত হয়। বইটি ব্যাপকভাবে প্রশংসিত হয়।
তিনি বিভিন্ন বিষয় নিয়ে লিখেছেন। তার রচনায় ফুটে উঠেছে সমাজের বিভিন্ন প্রান্তের নারীদের বঞ্চনার কথা। ফুটে উঠেছে সমাজের বিভিন্ন প্রান্তের মানুষের কথা।
তিনি মালয়লাম ভাষায় বহু ছোটগল্প লিখেছেন। তন্মধ্যে উল্লেখযোগ্য হল: থানুপ্পু, পাকশিউদে মানাম, চান্দানা মারাঙ্গাল প্রভৃতি।
তিনি মালয়লাম ভাষায় উপন্যাসও লিখেছেন। তন্মধ্যে নিরামান্থালাম পুথা কালাম সবচেয়ে বিখ্যাত।
তার রচিত সাহিত্যকর্ম ফ্রেঞ্চ, স্প্যানিশ, রাশিয়ান, জার্মান ও জাপানি ভাষায় অনূদিত হয়েছে।
তিনি কেরালা সাহিত্য আকাদেমির ভাইস চেয়ারপার্সন ছিলেন। এছাড়াও তিনি কেরালা ফরেস্ট্রি বোর্ডের চেয়ারপার্সন, কেরালা চিলড্রেনস ফিল্ম সোসাইটির সভাপতি, পোয়েট সাময়িকীর সম্পাদক ও ইলাস্ট্রেটেড উইকলি অব ইন্ডিয়ার পোয়েট্রি এডিটর হিসেবেও কর্মরত ছিলেন।
প্রথম দিকে তাকে 'মনোযোগ আকর্ষণকারী' হিসেবে ধরা হলেও, বর্তমানে ভারতীয় ইংরেজি কবিতার অন্যতম শ্রেষ্ঠ কবি হিসেবে ধরা হয় তাকে। ২০০৯ সালে দ্য টাইমস তাকে দ্য মাদার অব মর্ডান ইংলিশ ইন্ডিয়ান পোয়েট্রি বলে অভিহিত করে।
তার মৃত্যুর পর, তার রচিত ছোটগল্পগুলোর ইংরেজি অনুবাদ, দ্য কেপ্ট ওম্যান অ্যান্ড আদার স্টোরিজ বইতে সংকলিত হয়।
মৃত্যু
২০০৯ সালের ৩১ মে পুনের একটি হাসপাতালে মৃত্যুবরণ করেন তিনি। মৃত্যুকালে তার বয়স হয়েছিল ৭৫ বছর। মৃত্যুর পর তাকে তিরুবনন্তপুরমের পালায়াম জামে মসজিদ প্রাঙ্গণে দাফন করা হয়।
পুরস্কার ও সম্মাননা
তিনি বহু পুরস্কার ও সম্মাননায় ভূষিত হয়েছেন। এগুলো হল:
ব্রুনো সামারটিনো
ব্রুনো লেওপল্ডো ফ্রান্সিসকো সামারটিনো (অক্টোবর ৬,১৯৩৫ – এপ্রিল ১৮,২০১৮) একজন আমেরিকান পেশাদার কুস্তিগির ছিলেন, যিনি ওয়ার্ল্ড রেসলিং ফেডারেশন (ডাব্লিউডাব্লিউএফ,বর্তমানে ডাব্লিউডাব্লিউই) এ কুস্তি লড়ার জন্য বিখ্যাত ছিলেন। তিনি দুইবারে ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ ১১ বছরেরও বেশি ধরে ছিলেন, (৪,০৪০ দিন), তিনি প্রথমবারে এটি ধরে রেখেছিলেন ২,৮০৩ দিন।
পরবর্তিতে "দ্যা ইতালিয়ান স্ট্রংম্যান" এবং "দ্যা স্ট্রংগেস্ট ম্যান ইন দ্যা ওয়ার্ল্ড" খেতাব জিতেছেন। ক্যারিয়ারের শেষের দিকে তাকে "জীবন্ত কিংবদন্তি" বলা হতো। তাকে ২০১৩ সালে ডব্লিউডব্লিউই হল অফ ফেম এ জায়গা দেওয়া হয়।
প্রাথমিক জীবন
ব্রুনো লেওপল্ডো ফ্রান্সিসকো সামারটিনো ইতালিতে অক্টোবর ৬,১৯৩৫ সালে জন্মগ্রহণ করেন। তিনি তার সাত ভাইবোনের মধ্যে সবথেকে ছোট।যখন তার বয়স চার তার বাবা তাদেরকে নিয়ে পেনসেলভেনিয়া চলে আসেন। ১৯৫০ সালে,
যখন সামারটিনো আমেরিকায় চলে আসেন, ব্রুনো কয়েক বছর ইংরেজি বলতেন না। তিনি তার নিজেকে উপরে তুলতে ওয়েটলিফটিং এবং রেসলিং শুরু করেন। যার দরুন তিনি ১৯৫৬ সালের অলিম্পিকে ওয়েটলিফটিং দলে সুযোগ পান।
১৯৫৯ সালে সামারটিনো ৫৬৫ পাউন্ড ওজন তুলে বিশ্বরেকর্ড গড়েন, তিনি তার খারাপ কনুই এবং কব্জি নিয়ে এই রেকর্ডটি গড়েন।
মোহনপুর ইউনিয়ন
মোহনপুর ইউনিয়ন নামে বাংলাদেশে মোট ৬টি ইউনিয়ন রয়েছে। যথা:
৪৩১
৪৩১ গ্রেগরীয় বর্ষপঞ্জির একটি সাধারণ বছর।
বালিয়া ইউনিয়ন
বালিয়া ইউনিয়ন নামে বাংলাদেশে ৪টি ইউনিয়ন রয়েছে। যথা:
নটোকর্ড
নটোকর্ড হলো একটা নরম, নমনীয়, অখণ্ডায়িত, দণ্ডাকার অঙ্গ। এটি মেরুদণ্ডী প্রাণীর পৃষ্ঠদেশ বরাবর সারা জীবন অথবা শুধুমাত্র ভ্রুণীয় অবস্থায় বিদ্যমান থাকে। মানবদেহে নটোকর্ড শুধুমাত্র ভ্রুণীয় অবস্থায় পৃষ্ঠীয়দেশ বরাবর বিদ্যমান থাকে এবং পূর্ণাঙ্গ অবস্থায় নটোকর্ড মেরুদণ্ডে রূপান্তরিত হয়। ট্যাডপোল(ইউরোকর্ডাটা) লার্ভার লেজের সমগ্র দৈর্ঘ্য ব্যাপী নটোকর্ড বিস্তৃত থাকে ।
সেফালোকর্ডাটা উপপর্বের সারাজীবনই নটোকর্ডের উপস্থিতি লক্ষ্য করা যায়।
মিস ইউনিভার্স ১৯৭৬
মিস ইউনিভার্স ১৯৭৬, ২৫তম মিস ইউনিভার্স প্রতিযোগিতা, ১১ জুলাই ১৯৭৬ হংকংয়ের লি থিয়েটারে অনুষ্ঠিত হয়েছিল। ইসরায়েলের রিনা মেসিঞ্জারকে মুকুট পরান ফিনল্যান্ডের অ্যান মেরি পোহতামো। এই প্রথম কোনো ইসরায়েলি এই প্রতিযোগিতার শিরোপা জিতে নিলো।
ইংল্যান্ড জাতীয় অনূর্ধ্ব-১৭ ফুটবল দল
ইংল্যান্ড জাতীয় অনূর্ধ্ব-১৭ ফুটবল দল, থ্রি লায়ন্স নামেও পরিচিত, অনূর্ধ্ব-১৭ পর্যায়ে ফুটবলে ইংল্যান্ডের প্রতিনিধিত্ব করে। ইংল্যান্ডের ফুটবলের নিয়ন্ত্রণকারী সংস্থা দ্য ফুটবল অ্যাসোসিয়েশন এই দলের নিয়ন্ত্রণ করে। এই দলের প্রধান কোচ স্টিভ কুপার। ইংল্যান্ড অনূর্ধ্ব-১৭ একবারের ফিফা অনূর্ধ্ব-১৭ বিশ্বকাপ বিজয়ী এবং দুইবারের উয়েফা ইউরোপীয় অনূর্ধ্ব-১৭ চ্যাম্পিয়নশিপ বিজয়ী।
বিওপার্কো দি রোমা
বিওপার্কো দি রোমা ইতালির রাজধানী রোমের একটি প্রাচীন এস্টেট ভিয়া বোর্হেসেতে অবস্থিত একটি বিখ্যাত চিড়িয়াখানা ও জৈবউদ্যান। এর মোট আয়তন । চিড়িয়াখানাটিতে বর্তমানে ২২২ প্রজাতির ১,১১৪টি প্রাণী প্রদর্শিত হচ্ছে।
ইতিহাস
বিরল ও দুর্লভ বিদেশী জন্তুজানোয়ার প্রদর্শনের উদ্দেশ্যে ১৯০৮ সালে চিড়িখানাটির কার্যক্রম চালু হয়। সে যুগে অধিকাংশ চিড়িয়াাখানা প্রতিষ্ঠার উদ্দেশ্য ছিল বৈজ্ঞানিক গবেষণা। কিন্তু এই চিড়িয়াখানাটি জনগণকে নির্ভেজাল বিনোদন দেওয়ার উদ্দেশ্যে প্রতিষ্ঠিত হয়। শুরুতে ভিয়া বোর্হেস এস্টেটের উত্তর প্রান্তে মোট জায়গা নিয়ে চিড়িয়াখানাটি প্রতিষ্ঠা পায়। ১৯১১ সালের ৫ জানুয়ারি এটি জনসাধারণের জন্য উন্মুক্ত করে দেওয়া হয়।
চিড়িয়াখানাটির নকশা করেন বিখ্যাত চিড়িয়াখানা-নকশাবিদ কার্ল হেগেনবেক। তিনি নিজেও হামবুর্গে একটি চিড়িয়াখানা পরিচালনা করতেন এবং এই চিড়িয়াখানাটি সেই হামবুর্গের চিড়িয়াখানার অদলে নির্মাণ করা হয়। গরাদওয়ালা খাঁচার বদলে পরিখার মাধ্যমে জন্তুজানোয়ার আটকে রাখার ব্যবস্থা করা হয়। এছাড়া পর্যাপ্ত পরিমাণে সবুজ প্রাকৃৃতিক পরিবেশ সৃষ্টির সুযোগ রাখা হয়।
অতিমাত্রায় পশুপাখি সংগ্রহেরর ফলে চিড়িখানাটিতে পর্যাপ্ত জায়গার অভাব দেখা দেয়। বেশ কয়েকবার চিড়িয়াখানার সীমানা বৃদ্ধি করা হয় এবং ১৯২৬ সালে পার্শ্ববর্তী রেড ডিয়ার পার্কের কিছু জমি অধিগ্রহণ করা হয়। ১৯৩৩ সালে স্থপতি রাফায়েল দি ভিকো অধিগৃহীত জমিতে তার কাজ শুরু করেন। তার সৃষ্টির মধ্যে একটি বড় পাখিশালা ও রেপটাইল হাউজ উল্লেখযোগ্য। ১৯৩৫ সালে এ দু'টি প্রদর্শনীর জন্য খুলে দেওয়া হয়।
দ্বিতীয় বিশ্বযুদ্ধের পরবর্তী অবস্থা
যুদ্ধে চিড়িয়াখানাটির বেশ বড় রকমের ক্ষতি হয়। ১৯৭০ সালে নাজুক পরিস্থিতির কারণে রেপটাইল হাউজটি বন্ধ করে দিতে হয়। ১৯৮৩ সালে তা আবার সংস্কার করে খুলে দেওয়া হয়।
লিভ উলমান
লিভ ইয়োহানে উলমান (Liv Johanne Ullmann; জন্ম: ১৬ ডিসেম্বর ১৯৩৮) হলেন একজন নরওয়েজীয় অভিনেত্রী ও চলচ্চিত্র পরিচালক। তিনি সুয়েডীয় পরিচালক ইংমার বারিমানের পাণিপ্রার্থীদের একজন।
উলমান দ্য এমিগ্র্যান্টস (১৯৭১) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং আরও চারটি গোল্ডেন গ্লোবের মনোনয়ন লাভ করেন। ২০০০ সালে তিনি তার নির্মিত দ্বিতীয় চলচ্চিত্র ফেইথলেস-এর জন্য পাল্ম দর পুরস্কারের মনোনয়ন লাভ করেন। তিনি সিনস ফ্রম আ ম্যারিজ (১৯৭৩) ও ফেস টু ফেস (১৯৭৬) চলচ্চিত্রের জন্য দুটি বাফটা পুরস্কার এবং দি ইমিগ্র্যান্টস ও ফেস টু ফেস চলচ্চিত্রের জন্য দুটি একাডেমি পুরস্কারের মনোনয়ন লাভ করেন।
কর্মজীবন
উলমান ১৯৫০-এর দশকের মাঝামাঝি সময়ে নরওয়েতে মঞ্চ অভিনেত্রী হিসেবে তার অভিনয় জীবন শুরু করেন। তিনি তার কর্মজীবনের বেশির ভাগ সময়ই মঞ্চে কাজ করেন এবং হেনরিক ইবসেনের আ ডল্‌স হাউজ নাটকে নোরা চরিত্রে অভিনয় করে পরিচিতি অর্জন করেন। কিন্তু পরবর্তী সময়ে তিনি সুয়েডীয় পরিচালক ইংমার বারিমানের চলচ্চিত্রে কাজ শুরু করার পর অধিক খ্যাতি অর্জন করেন। তিনি বারিমানের ১০টি চলচ্চিত্রে অভিনয় করেন, তন্মধ্যে উল্লেখযোগ্য হল পারসোনা (১৯৬৬), দ্য প্যাসন অব অ্যানা (১৯৬৯), ক্রাইজ অ্যান্ড হুইস্পার্স (১৯৭২) ও অটাম সোনাটা (১৯৭৮)। শেষোক্ত চলচ্চিত্রে তার সাথে অভিনয় করেন ইংরিদ বারিমান এবং এই ছবি দিয়ে ইংরিদ পুনরায় সুয়েডীয় চলচ্চিত্রে কাজ শুরু করেন। উলমানকে প্রায়ই সুয়েডীয় অভিনেতা ও ইংমারের সহকর্মী এরলান্ড ইয়োসেফসনের বিপরীতে অভিনয় করতে দেখা যেত। তার সাথে তিনি সুয়েডীয় টেলিভিশন নাটক সিনস ফ্রম আ ম্যারিজ (১৯৭৩)-এ অভিনয় করেন, যা পূর্ণদৈর্ঘ্য চলচ্চিত্র হিসেবে সম্পাদনা করা হয়েছিল এবং প্রেক্ষাগৃহে প্রদর্শিত হয়েছিল। উলমান রিচার্ড অ্যাটনবারা পরিচালিত আ ব্রিজ টু ফার (১৯৭৭) ছবিতে লরন্স অলিভিয়ের বিপরীতে অভিনয় করেন।
সম্ভাব্যতা বিকিরণ
থাম্ব|5d আণবিক অর্বিটালে [[হাইড্রোজেন|হাইড্রোজেনের একটি মাত্র ইলেক্ট্রনের জন্য তরঙ্গ ফাংশন । এই চিত্রটি থেকে দেখা যায় ইলেক্ট্রনের সম্ভাব্য ঘনত্ব কোথায় একটি নির্দিষ্ট মানের বেশি(এক্ষেত্রে 0.02nm-3)। এটি সম্ভাব্যতা বিকিরণের দ্বারা নির্ণয় করা হয়। এর পৃষ্ঠের রঙ তরঙ্গ ফাংশনের জটিল দশাকে নির্দেশ করে।]] কোয়ান্টাম বলবিজ্ঞানে সম্ভাব্যতা বিকিরণ হচ্ছে একটি জটিল সংখ্যা যা সিস্টেমের আচরণকে ব্যাখ্যা করতে ব্যবহার করা হয়। এর পরমমানের বর্গ মূলত সম্ভাবনা
কিংবা সম্ভাব্য ঘনত্বকে উপস্থাপন করে।
সম্ভাব্যতা বিকিরণ একটি সিস্টেমের তরঙ্গ ফাংশন(বা, সাধারণভাবে একটি কোয়ান্টাম অবস্থা ভেক্টর ) এবং সিস্টেমটির পর্যবেক্ষণের ফলাফলের মধ্যে সম্পর্ক স্থাপন করে। এই সম্পর্কটি প্রথমে ম্যাক্স বর্ন প্রস্তাব করেন। সম্ভাব্যতা বিকিরণের সাপেক্ষে কোনো তরঙ্গ ফাংশনের মান নির্ণয় মূলত কোয়ান্টাম বলবিদ্যার কোপেনহেগেন ব্যাখ্যা র মূল স্তম্ভ।এমনকি, তরঙ্গ ফাংশনের স্থানের বৈশিষ্ট্যসমূহ কোনো ফাংশনের ভৌত ব্যাখ্যার পূর্বেই তার ভৌত ভবিষ্যতবাণী(যেমনঃ নির্দিষ্ট শক্তির অণু হতে বিকিরণ ) করতে ব্যবহৃত হতো। এর জন্য বর্নকে ১৯৫৪ সালের পদার্থবিজ্ঞানে নোবেল পুরষ্কারের অর্ধেক প্রদান করা হয়। এই কারণে এর দ্বারা নির্ণীত সম্ভাবনাকে কখনোবা "বর্ন সম্ভাবনা" বলা হয়ে থাকে। এই সম্ভাব্য ধারণাসমূহ অর্থাৎ সম্ভাব্য ঘনত্ব এবং কোয়ান্টাম পরিমাপ, এই তত্ত্ব নিয়ে কাজ করা তৎকালীন বিজ্ঞানীদের (যেমনঃ শ্রোডিংগার এবং আইনস্টাইন) দ্বারা প্রতিদ্বন্দ্বীতাপূর্ণ হত।এটি কোয়ান্টাম বলবিদ্যার ব্যাখ্যা সম্পর্কিত রহস্যময় সব পরিণাম এবং দার্শনিক বাধার উৎস, যা নিয়ে বর্তমানেও বিতর্ক হয়ে থাকে।
সারাংশ
"মূল নিবন্ধঃ বর্ন নীতি"
ভৌত
কিছু প্রযুক্তিগত জটিলতা উপেক্ষা করলে, কোয়ান্টাম পরিমাপের সমস্যা হচ্ছে কোয়ান্টাম অবস্থার আচরণ। এই কারণেই পর্যবেক্ষণযোগ্য Q এর মান অনিশ্চিত।এরকম একটি অবস্থাকে পর্যবেক্ষকের আইগেনস্টেটের সুসংগত উপরিপাতন বিবেচনা করা হয়। পর্যবেক্ষণগুলো করা হয় এমনসব অবস্থায় যখন পর্যবেক্ষণযোগ্য বস্তুটির মান ভিন্ন ভিন্ন সম্ভাব্য মানের জন্য স্বতন্ত্রভাবে সংজ্ঞায়িত।
৪৩৩
৪৩৩ গ্রেগরীয় বর্ষপঞ্জির একটি সাধারণ বছর।
সম্ভাব্যতা বিকিরণ
ভৌত
যখন Q পরিমাপ করা হয়,সিস্টেমটি(কোপেনহেগেন ব্যাখ্যার অধীনে) কোনো একটি আইগেনস্টেটে লাফ দেয়, ফলে আইগেনমানটি নির্দিষ্ট অবস্থায় ফিরে আসে। অবস্থানের এই উপরিপাতন তাদেরকে অসম "ওজন" প্রদান করে। অনুমানযোগ্যভাবে, এটি পরিষ্কার যে অধিক ওজনের আইগেনস্টেট উৎপন্ন হওয়াটাই স্বাভাবিক। অবশ্য, কোন আইগেনস্টেটে সিস্টেমটি লাফ দিবে তা একটি সম্ভাবনার নীতি অনুসরণ করেঃ সিস্টেমের নির্দিষ্ট অবস্থায় লাফ দেয়ার সম্ভাবনা অনুরূপ সাংখ্যিক গুণনীয়কের বর্গের সমানুপাতিক। এই সাংখ্য গূণনীয়কগুলোকে সম্ভাব্যতা বিকিরণ বলা হয়, এবং এই সম্পর্কটি প্রদত্ত কোয়ান্টাম অবস্থা থেকে সম্ভাবনা নির্ণয়ে ব্যবহৃত হয়,এটিই হচ্ছে বর্ন নীতি।
বিভিন্ন পর্যবেক্ষণযোগ্য বিষয় অবস্থার অসঙ্গত বিকৃতি ঘটাতে পারে। যেসব পর্যবেক্ষণযোগ্য বিষয়গুলো কোনো বিনিময় করে না তারা ভিন্ন সেটে সম্ভাব্য বিকিরণকে সংজ্ঞায়িত করে।
গাণিতিক
একটি আনুষ্ঠানিক সেটআপে, কোয়ান্টাম বলবিদ্যার যেকোনো সিস্টেমকে একটি ক্ষেত্রের মাধ্যমে বর্ণনা করা হয়, যা আসলে একটি ভেক্টর ।Ψ⟩, যা মূলত একটি বিমূর্ত জটিল ভেক্টর স্থানে অবস্থান করে যাকে হিলবার্ট স্পেস বলা হয়। এটি সসীম কিংবা অসীম মাত্রার হতে পারে। হিলবার্টের স্পেসের একটি সাধারণ উপস্থাপনা হচ্ছে একটি বিশেষ ফাংশন স্পেস, যাকে একটি নির্দিষ্ট সেট X এ [[L2 space|
L2(X)
]] বলা হয়। এটি আসলে কোনো কনফিগারেশন স্পেস বা একটি বিচ্ছিন্ন সেট।
একটি পরিমাপযোগ্য ফাংশন \psi, শর্ত  নির্দেশ করে যে একটি সসীম বদ্ধ যোগজ ব্যবহার করতে হবে:
এই যোগজ আদর্শ ψ এর বর্গকে নির্দেশ করে. এই মানটি যদি 1, এর সমান হয় তবে,
এটি আসলে বোঝায় যে
2
যা μ এর সাপেক্ষে ের র‍্যাডন-নিকোডিয়াম অন্তরীকরণকে সংজ্ঞায়িত করে।
তরঙ্গ ফাংশন এবং সম্ভাবনা
যদি কনফিগারেশন স্থান X যদি ধারাবাহিক হয়(বাস্তব রেখার বা ইউক্লিডিয়ান স্পেসের মত), তবে সেখানে
x ∈ X
এর সাথে মিল হয় এমন কোনো বৈধ কোয়ান্টাম দশা থাকে না। এবং এই সম্ভাবনা যে সিস্টেমটি
x
এ রয়েছে তা সবসময় শুন্য হয়। এর একটি আর্কটিপিক্যাল উদাহরণঃ
L2(R)
সাধারণত, অবস্থানিক স্থানে যখন কোনো কণার গতি বর্ণনা করা হয়, যেখানে অনুরূপ বিস্তার ফাংশন ψ হচ্ছে তরঙ্গ ফাংশন।
যদি ψ ∈ L2(X), ‖ψ‖ = 1 ফাংশনটি কোয়ান্টাম দশা ভেক্টর |Ψ⟩কে প্রকাশ করে, তবে বাস্তব প্রকাশ হচ্ছে |ψ(x)|2,যা x এর উপর নির্ভর করে এবং প্রদত্ত দশার সম্ভাবনা ঘনত্ব ফাংশন গঠন করে।কেবলমাত্র একটি সংখ্যাসূচক সম্ভাবনার সাথে ঘনত্বের ফাংশনটির পার্থক্যটি হল সম্ভাবনার মানগুলি নির্ণয়ের জন্য Xএর কয়েকটি ডোমেনের উপর এই মডুলাস-স্কোয়ারড ফাংশনটির যোগজীকরণ করা উচিত - যেমনঃ উপরিল্লখিত, সিস্টেমটি একই দশায় x এর সাথে ধনাত্বক সম্ভাবনায় অবস্থান করতে পারে না।উদাহরণস্বরূপ, একটি ত্রিমাত্রিক তরঙ্গ ফাংশনের জন্য, বিস্তারের মাত্রা হবে, [L−3/2] যেখানে,L হচ্ছে দৈর্ঘ্য।
লক্ষ্য রাখা উচিত, উভয় ধারাবাহিক এবং অসীম বিচ্ছিন্ন কেসগুলো প্রত্যেকটি পরিমাপযোগ্য নয়, এমনকি স্মুথ ফাংশন L2(X) এর একটি উপাদানকে সংজ্ঞায়িত করা হয়।
বিচ্ছিন্ন বিস্তার
যখন X সেটটি বিচ্ছিন্ন হয়,হিলবার্ট স্পেস L2(X) দ্বারা প্রকাশিত ভেক্টর |Ψ⟩ মূলত কলাম ভেক্টর যা বিস্তার দ্বারা গঠিত এবং X দ্বারা সূচিত। এগুলো মাঝেমাঝে কোনো বিচ্ছিন্ন চলকের
তরঙ্গ ফাংশন হিসেবে নির্দেশ করা হয়। বিচ্ছিন্ন ডাউনামিক চলক সাধারণত এমন সমস্যায় ব্যবহার করা হয় যেমনঃ একটি আদর্শ প্রতিফলিত বাক্সে কণা এবং কোয়ান্টাম সরল দোলক। পূর্বের কেসের সাথে একত্ব রেখে
ψ(x)
দ্বারা ভেক্টরের উপাংশসমূহ চিহ্নিত করা হবে। হিলবার্ট স্পেসের ওপর নির্ভর করে এখানে সসীম কিংবা অসীম সংখ্যক উপাংশ থাকতে পারে। এই ক্ষেত্রে, যদি |Ψ⟩ ভেক্টরটির নর্ম ১ হলে,
2
হচ্ছে শুধু x ক্ষেত্রে অবস্থিত কোয়ান্টাম সিস্টেমের সম্ভাবনা। এটি X এ বিচ্ছিন্ন সম্ভাবনা বণ্টন সংজ্ঞায়িত করে।
= 1
যদি এবং কেবল যদি |
x
> এবং |
Ψ
> এর সাথে একই কোয়ান্টাম অবস্থায় থাকে।
ψ(x) = 0
,যদি এবং কেবল যদি
এবং
পরস্পর লম্ব হয়। অন্যথায়,
এর মান ০ বা ১ এর মধ্যে হয়। একটি বিচ্ছিন্ন সম্ভাবনা বিস্তারকে এম থিওরীকে সরল করার উদ্দেশ্যে সম্ভাবনার কম্পাঙ্ক ডোমেনে মৌলিক কম্পাঙ্ক হিসেবে বিবেচনা করা হয়।
একটি মৌলিক উদাহরণ
বিচ্ছিন্ন একটি অর্থবোধক উদাহরণ হচ্ছেঃ একটি কোয়ান্টাম সিস্টেম যেটি কেবল দুটি সম্ভাব্য অবস্থায় বিরাজ করতে পারে। উদাহরণস্বরুপ, ফোটনের পোলারাইজেশন। যখন পোলারাইজেশন পরিমাপ করা হয়, এটি অনুভুমিক অবস্থা হতে পারে | H ⟩ বা উল্লম্ব অবস্থায় | V ⟩ থাকতে পারে। যতক্ষণ না এর পোলারাইজেশন পরিমাপ করা হয়, ফোটনটি এই উভয় অবস্থায় সুপারপজিশনে থাকতে পারে। তাই, এর অবস্থা |ψ⟩ কে এভাবে লেখা হয়ঃ
α2
এবং উল্লম্বভাবে পোলারাইজড হবার সম্ভাবনাঃ
β2
।
সেকারণে, ফোটনে একটি দশা । যখন এটি দ্বারা পরিমাপ করা হয় তখন এক-তৃতীয়াংশ সম্ভাবনা থাকে আনুভুমিকভাবে পোলারাইজড হবার এবং দুই-তৃতীয়াংশ সম্ভাবনা থাকে উল্লম্বভাবে পোলারাইজড হবার।
স্বাভাবিকীকরণ
উপরের উদাহরণে, পরিমাপটির ফলাফল | H ⟩ অথবা | V ⟩ প্রদান করতে হবে, তাই | H ⟩ এবং | V ⟩ পরিমাপের মোট সম্ভাবনা হবে ১। এটি একটি সীমাবদ্ধতা α2 + β2 = 1; এর দিকে নিয়ে যায়। আরো সাধারণভাবে, সম্ভাব্যতা বিস্তারের বর্গকৃত মডুলাসের সবগুলোর যোগফল হয় ১। অর্থোনর্মাল ভিত্তিতে, যদি সমস্ত সম্ভাব্য দশাকে বুঝতে হয়, যা বিচ্ছিন্ন ঘটনায় অর্থপূর্ণ হয়, তবে এই শর্ত উপরিল্লিখিত নর্ম-১ শর্তের মত।
একজন সবসময়ই অশুন্য কোনো উপাদানকে এর নর্ম দ্বারা হিলবার্ট স্থানে ভাগ করতে পারে এবং একটি নর্মালাইজড দশা ভেক্টর পেতে পারে।যদিও প্রত্যেক তরঙ্গ ফাংশন হিলবার্ট স্পেসের L2(X) অন্তর্ভুক্ত নয়।যে তরঙ্গ ফাংশনগুলি এই সীমাবদ্ধতা পূরণ করে তাদেরকে নরমালযোগ্য বলা হয়।
শ্রোডিংগারের তরঙ্গ সমীকরণ, কোয়ান্টাম কণার দশাগুলি বর্ণনা করে,এর এমন একটি সমাধান রয়েছে যা একটি সিস্টেমকে বর্ণনা করে এবং সময়ের সাথে দশা কীভাবে পরিবর্তিত হয় তা নির্দিষ্টভাবে নির্ধারণ করে।ধরে নেয়া যাক, একটি তরঙ্গ ফাংশন ψ0(x, t) হচ্ছে তরঙ্গ ফাংশনের একটি সমাধান, t সময়ে অবস্থান x  এর জন্য একটি কণার বর্ণনা দেয়। যদি ফাংশনটি বর্গীয় যোগজীকরণযোগ্য হয়ে থাকে,
কোনো
t0
এর জন্য,
ψ = ψ0/a
কে নর্মালাইজড তরঙ্গ ফাংশন বলে। আদর্শ কোপেনহেগেন ব্যাখ্যা অনুসারে, নর্মালাইজড তরঙ্গ ফাংশন কণার অবস্থান জন্য সম্ভাব্যতা বিস্তার প্রদান করে। তাই, একটি নির্দিষ্ট সময়
হচ্ছে কোনো কণার জন্য সম্ভাবনা ঘনত্ব ফাংশন । সুতরাং,কণাটি
সময়ে V আয়তনে থাকার সম্ভাবনাঃ
যদি, তরঙ্গ ফাংশনের কোনো সমাধান
ψ0
সময়ে,তবে উপরে সংজ্ঞায়িত ψ সবসময়ই নর্মালাইজড। যাতে,
সর্বদাই, সকল t এর জন্য সম্ভাবনা ঘনত্ব ফাংশন। এটি এই ব্যাখ্যার গুরুত্ব বোঝার মূল বিষয়, কারণ কণার ধ্রুব ভর, প্রাথমিক ψ (x, 0) এবং সম্ভাব্যতার জন্য, শ্রোডিংগার সমীকরণ পরবর্তী তরঙ্গ ফাংশন সম্পূর্ণরূপে নির্ধারণ করে এবং উপরের সমীকরণটি পরে কণার অবস্থানগুলির সম্ভাবনা প্রদান করে।
ঘটনার সম্ভাবনা গণনার নীতিসমূহ
A. একটি সিস্টেম স্বাভাবিকভাবেই(কোপেনহেগেন ব্যাখ্যার অনুসারে) উদ্ভূত হয় ধরে নিলে, নিম্নোক্ত নিয়মগুলো প্রযোজ্য হয়ঃ
সম্ভাবনাসমূহের সংরক্ষণশীলতা এবং ধারাবাহিক সমীকরণ
"মূল নিবন্ধঃ সম্ভাব্যতা কারেন্ট"যেহেতু তরঙ্গ সমীকরণ অনুসারে বিকশিত হবার সময় একটি নর্মালাইজড তরঙ্গ ফাংশন নর্মালাইজডই থাকে, তাই কণার অবস্থানের সম্ভাব্যতা ঘনত্বের এবং এই অবস্থানগুলিতে বিস্তারের পরিবর্তনের মধ্যে একটি সম্পর্ক থাকবে।
সম্ভাব্যতা ফ্লাক্স
কে এভাবে সংজ্ঞায়িত করা হয়-
সম্ভাবনা ঘনত্ব, এই সমীকরণটিই হচ্ছে ধারাবাহিক সমীকরণ,পদার্থবিদ্যায় পরিমাণের স্থানীয় সংরক্ষণশীলতা বর্ণনা করতে এবং বিভিন্ন পরিস্থিতিতে এটি দেখা যায়। সর্বোত্তম উদাহরণটি হচ্ছে, ক্লাসিকাল ইলেক্ট্রোডায়নামিক্স যেখানে,
j
বিদ্যুৎ ঘনত্বের সাথে মিলে যায় আধানের সাথে এবং ঘনত্বটি হচ্ছে চার্জ ঘনত্ব। এই ধারাবাহিকতা সমীকরণটি আধানের স্থানীয় সংরক্ষণ বর্ণনা করে।
যৌগিক সিস্টেম
দুটি প্রদত্ত কোয়ান্টাম সিস্টেমের জন্য, যাদের স্পেস যথাক্রমে
L2(X1)
ও
L2(X2)
এবং প্রদত্ত ক্ষেত্র যথাক্রমে |
Ψ1
⟩ ও |
Ψ2
⟩ তাদের সম্মিলিত ক্ষেত্রে
⊗
কে এভাবে প্রকাশ করা যায়ঃ
ψ1(x1) ψ2(x2)
। X1 × X2 তে একটি ফাংশন যা ক্রমিক সম্ভাব্যতার পরিমাপের গুণফল প্রদান করে। অন্য কথায়, যৌগিকক্ষেত্রের অবিজড়িত বিস্তার হচ্ছে মূল বিস্তার এবং যথাক্রমে পর্যবেক্ষণযোগ্য বিষয়ের গুণফল। যেখানে সিস্টেম ১ ও ২ এসব ক্ষেত্রে স্বাধীন র‍্যান্ডম চলক হিসেবে আচরণ করে। এটি উপরে বর্ণিত সম্ভাবনার ব্যাখ্যাকে শক্তিশালী করে।
বিস্তারে অপারেটরসমূহ
"রুপান্তর" ব্যাখ্যাটি অবিচ্ছিন্ন স্থানে
এও ব্যবহার করা যায়।
আবদুল আওয়াল মিয়া
আবদুল আউয়াল মিয়া ছিলেন বাংলাদেশ আওয়ামী লীগ এর রাজনীতিবিদ এবং কুষ্টিয়া-৪-এর সাবেক সংসদ সদস্য।
কর্মজীবন
তিনি ১৯৯১ সালে বাংলাদেশ আওয়ামী লীগের প্রার্থী হিসাবে কুষ্টিয়া-৪ থেকে সংসদ সদস্য নির্বাচিত হয়েছিলেন।
মৃত্যু
তিনি মারা গেছেন ১১ এপ্রিল ২০১৪ ঢাকার মগবাজার, লিভার ক্যান্সার হয়ে।
৪৩৪
৪৩৪ গ্রেগরীয় বর্ষপঞ্জির একটি সাধারণ বছর।
ম্যাজিক (২০২১-এর চলচ্চিত্র)
ম্যাজিক একটি ভারতীয় বাংলা মনস্তাত্ত্বিক রোমাঞ্চকর চলচ্চিত্র, যেটি পরিচালনা করেছেন রাজা চন্দ এবং প্রযোজনা করেছেন সুমন সেনগুপ্ত। এতে অভিনয় করছেন অঙ্কুশ হাজরা, ঐন্দ্রিলা সেন, পায়েল সরকার।
এসএসজি এন্টারটেইনমেন্টের ব্যানারে ১২ ফেব্রুয়ারী, ২০২১-এ চলচ্চিত্রটি মুক্তি পায়।
মিস ইউনিভার্স ১৯৭৭
মিস ইউনিভার্স ১৯৭৭, ২৬তম মিস ইউনিভার্স প্রতিযোগিতা, ১৬ জুলাই ১৯৭৭ সালে ডোমিনিকান প্রজাতন্ত্রের সান্টো ডোমিঙ্গোতে জাতীয় থিয়েটারে অনুষ্ঠিত হয়েছিল। অনুষ্ঠান শেষে ত্রিনিদাদ ও টোবাগোর জেনেল কমিশিওঙ্গকে মুকুট পরান বিদায়ী ইসরায়েলের রিনা মেসিঞ্জার।
৪৩৫
৪৩৫ গ্রেগরীয় বর্ষপঞ্জির একটি সাধারণ বছর।
ময়ন্তী ল্যাঙ্গার
ময়ন্তী ল্যাঙ্গার একজন ভারতীয় সাংবাদিক যিনি স্টার স্পোর্টস নেটওয়ার্কের হয়ে কাজ করেন। তিনি জি স্পোর্টসে ফুটবল ক্যাফে, ইএসপিএনে ২০১০ ফিফা বিশ্বকাপ উপস্থাপনা করেন। এছাড়াও ২০১০ কমনওয়েলথ গেমস, ২০১১ ক্রিকেট বিশ্বকাপ, ২০১৪ ইন্ডিয়ান সুপার লিগ, ২০১৫ ক্রিকেট বিশ্বকাপ এবং ২০১৮ ইন্ডিয়ান প্রিমিয়ার লিগ প্রতিযোগিতায়ও উপস্থাপনা করেছেন।
পেশাজীবন
যুক্তরাষ্ট্রে থাকাকালীন সময়ে ফুটবলের প্রতি তার আগ্রহ জন্মায়। তিনি তার কলেজের ফুটবল দলে ছিলেন এবং ফিফা বিচ ফুটবলের অতিথি উপস্থাপিকা হিসেবেও কাজ করেছিলেন।
ঐ উপস্থাপনায় সফলতা পাওয়ার পর তিনি জি স্পোর্টস থেকে ফুটবল ক্যাফে অনুষ্ঠানের উপস্থাপিকা ও সহযোগী প্রযোজক হওয়ার প্রস্তাব পান। ল্যাঙ্গার এরপর জি নেটওয়ার্কের বিভিন্ন ফুটবল অনুষ্ঠানে ধারাভাষ্য ও সাক্ষাৎকার গ্রহণের কাজ করেন। নয়াদিল্লির আমবেদকার স্টেডিয়ামে অনুষ্ঠিত নেহরু কাপের উপস্থাপিকা ছিলেন। এছাড়াও তিনি ইন্ডিয়ান ক্রিকেট লিগে জি স্পোর্টসের কভারেজে উপস্থাপিকা ছিলেন।
তিনি ইএসপিএনে ২০১০ ফিফা বিশ্বকাপের ভারতে সম্প্রচারে উপস্থাপিকা ছিলেন, যাতে ছিল ম্যাচ পূর্ববর্তী, অর্ধকাংশ ও ম্যাচ পরবর্তী বিশ্লেষণ। এছাড়াও ময়ন্তী ল্যাঙ্গার চারু শর্মার সাথে দিল্লিতে অনুষ্ঠিত ২০১০ কমনওয়েলথ গেমস উপস্থাপনা করেছিলেন।
ব্যক্তিগত জীবন
ল্যাঙ্গার ২০১২ সালে ক্রিকেটার স্টুয়ার্ট বিনিকে বিয়ে করেন।
গীতাঞ্জলি শর্মা
গীতাঞ্জলি শর্মা (জন্ম: ৩ সেপ্টেম্বর ১৯৮৪) একজন ভারতীয় লোকসংগীতজ্ঞ এবং কত্থক নৃত্যশিল্পী। তিনি উমা ডোগরার শিষ্য। উমা জয়পুর ঘরানার কত্থক নৃত্যবিদ পণ্ডিত দুর্গা লালের প্রবীণতম শিষ্য। গীতাঞ্জলি ১৮ বছরেরও বেশি সময় ধরে ভারত এবং বিদেশে নৃত্য পরিবেশন করে আসছেন।
তিনি জাতীয় যুব পুরস্কার (২০১০), সংগীত নাটক একাডেমি থেকে ওস্তাদ বিসমিল্লাহ খান যুব পুরস্কার (২০১১), উত্তরপ্রদেশ সরকারের সর্বোচ্চ পুরস্কার যশ ভারতী পুরস্কার (২০১৫) এবং বেশ কয়েকটি অন্যান্য আঞ্চলিক ও জাতীয় স্তরের পুরস্কারের প্রাপক।
পেশা
গীতাঞ্জলি শর্মা খুব অল্প বয়সে তাঁর নর্তকী জীবন শুরু করেছিলেন। তিনি স্থানীয় এবং আঞ্চলিক স্তরে নৃত্য পরিবেশন করে নিজেকে ব্রজ লোক নৃত্যশিল্পী হিসাবে প্রতিষ্ঠা করেছিলেন। ১৯৯৭ সালে, তিনি ব্রজ লোক এবং ঐতিহ্যবাহী কলা প্রচারের জন্য "গীতাঞ্জলি আন্তর্জাতিক লোক টাং" (জিআইএফটি) নামে একটি শিক্ষায়তন প্রতিষ্ঠা করেন। ২০০৮ সালে, তিনি নয়াদিল্লির কত্থক কেন্দ্রে রাজেন্দ্র গাঙ্গানীর পরিচালনায় কত্থক শিখতে শুরু করেন এবং পরে তিনি ২০১০ সালে উমা ডোগরার শিক্ষার্থীদের সাথে যোগ দিয়েছিলেন। তিনি এলাহাবাদের প্রয়াগ সংগীত সমিতি থেকে তাঁর প্রভাকর ডিগ্রি নেন। তিনি উত্তর প্রদেশের মথুরা থেকে প্রথম প্রশিক্ষিত কত্থক শিল্পী।
তিনি তাঁর নৃত্য পরিবেশনায় রাধার চরিত্রে অভিনয় করেছেন। তিনি শ্রীকৃষ্ণের জন্মস্থান বৃন্দাবন এবং মথুরা, যেখানে শ্রীকৃষ্ণ তাঁর শৈশবকাল কাটিয়েছিলেন, তার ঐতিহ্য রক্ষা করে চলেছেন। তাঁর রসলীলা নৃত্য প্রদর্শনের মধ্যে আছে ময়ুর নৃত্য, লাত মার হোলি, বরসানার ফুলের হোলি এবং উত্তরপ্রদেশের ব্রজ অঞ্চলের বিশেষ নৃত্যের ধরন চারুকলা।
২০১৬ সালের নভেম্বরের প্রথম সপ্তাহে, তিনি ভারতীয় সাপ্তাহিক পত্রিকা পাঞ্চজন্যর প্রচ্ছদ পৃষ্ঠায় প্রদর্শিত হয়েছিলেন। ২০১৬ সালের ডিসেম্বরে, তিনি উত্তরপ্রদেশের ব্রজ অঞ্চলের সর্বোচ্চ পুরস্কার ব্রজ রত্ন পুরস্কার পেয়েছিলেন।
১৮ ডিসেম্বর ২০১৭, গীতাঞ্জলিকে সরকার পরিচালিত একটি প্রচারণা, স্বচ্ছ ভারত অভিযানের জন্য মথুরা-বৃন্দাবনের মুখপাত্র ঘোষণা করা হয়েছিল।
ইশান খট্টর
ইশান খট্টর (इशान खट्टर; জন্ম: ১ নভেম্বর ১৯৯৫) হলেন একজন ভারতীয় অভিনেতা। তিনি অভিনেতা রাজেশ খট্টর ও অভিনেত্রী নীলিমা আজিমের পুত্র। ২০০৫ সালে তার সৎ ভাই শাহিদ কপূর অভিনীত বাহ! লাইফ হো তো অ্যায়সি! চলচ্চিত্রে শিশু অভিনেতা হিসেবে তার চলচ্চিত্রে অভিষেক হয়। প্রাপ্ত বয়স্ক চরিত্রে তিনি মাজিদ মাজিদির নাট্যধর্মী বিয়ন্ড দ্য ক্লাউডস্‌ (২০১৭) চলচ্চিত্রে একজন চোরাকারবারি চরিত্রে অভিনয় করেন। এই কাজের জন্য তিনি শ্রেষ্ঠ নবাগত অভিনেতা বিভাগে ফিল্মফেয়ার পুরস্কার অর্জন করেন। ২০১৮ সালে তিনি প্রণয়মূলক নাট্যধর্মী ধড়ক চলচ্চিত্রে অভিনয় করেন, যা ব্যবসা সফল হয়।
দাণ্ডিয়া রাস
দাণ্ডিয়া রাস (Dandiya Raas), রাস বা ডাণ্ডিয়া রাস হল ভারতের গুজরাত রাজ্যে উদ্ভূত ও নবরাত্ৰি উৎসবে প্ৰদৰ্শনকৃত জনপ্ৰিয় একপ্রকার সামাজিক তথা ধৰ্মীয় লোকনৃত্য। রাজস্থানের মারওয়ার অঞ্চলেও এই নৃত্য প্ৰদৰ্শন করা হয়। দাণ্ডিয়া রাস নাচে পুরুষ ও মহিলারা হাতে সরু ও হালকা লাঠি নিয়ে বৃত্তাকারে নৃত্য প্ৰদৰ্শন করে থাকে। তারা নৃত্যকালে ব্যবহার করা এই লাঠিকে ডালক দাণ্ডিয়া (ডাণ্ডিয়া) বলে ডাকে। ডালক দাণ্ডিয়াগুলোতে নিয়মিত আঘাত করে এই নৃত্য করা হয়। এতে একরকম দ্যোতনা ও শব্দের সৃষ্টি হয়।
নামের উৎপত্তি
"রাস" শব্দটি "রস" শব্দ থেকে এসেছে, যা আবেগ ও অনুভূতির সাথে সম্পর্কিত একটি নান্দনিক ভারতীয় ধারণা। কপিলা বাতস্যায়নের মতে রাসের নান্দনিক তত্ত্বে ভারতীয় শিল্পকলাকে অন্তর্নিহিত একতা প্রদান করে। আরেকটি মতে ডাণ্ডিয়া বা দাণ্ডিয়া শব্দটি মূল "দণ্ড" বা "ডাণ্ডা" শব্দ থেকে এসেছে, যার অর্থ হচ্ছে সরু লাঠি। গুজরাতে একে সাধারণত শুধু রাস বলেই ডাকা হয়।
ইতিহাস
দেবী দুর্গার সন্মানে দাণ্ডিয়া রাস প্রদর্শন করা হয়। দাণ্ডিয়া রাস প্রকৃতপক্ষে দেবী দুর্গা এবং মহিষাসুরের মাঝে ঘটা যুদ্ধের একটি নাট্যরূপ। এই নৃত্যকে 'তরোয়াল নৃত্য' বলেও ডাকা হয়। নৃত্যে ব্যবহার করা দাণ্ডিয়া বা লাঠি দেবী দুর্গার তরোয়ালের প্রতিনিধিত্ব করে। নৃত্যটি বর্তমানে গুজরাতর নবরাত্রির একটি গুরুত্বপূর্ণ অংশের পাশাপাশি অন্যান্য শস্য সম্পর্কিত উৎসবের সঙ্গে জড়িত।
প্রকারভেদ
দাণ্ডিয়া রাস, গোপগুণ্ঠন ছলঙা রাস ও মের ডাণ্ডিয়া রাস হচ্ছে রাসের জনপ্রিয় কয়েকটি রূপ। গুজরাতের সৌরাষ্ট্রে পুরুষদের পরিবেশন করা রাস ও মহিলাদের করা নৃত্যকে রাসদা নামে অভিহিত করা হয়। রাসে নৃত্যের উপাদান অধিক বিশিষ্ট এবং রাসদাতে সংগীত অধিক বিশিষ্ট বলে বিবেচিত হয়।
বিন্যাস
পুরুষ ও মহিলারা পরম্পরাগতভাবে দাণ্ডিয়া-রাসে যোগদান করে ও জোড়ায় জোড়ায় নৃত্য করে। অর্থাৎ নৃত্যটিতে যুগ্ম সংখ্যায় শিল্পী থাকা বাঞ্ছনীয়। সাধারণত দুটি সারি গঠন করা হয় এবং সঙ্গীরা পরস্পরের মুখোমুখি হয়। সারিগুলো ঘড়ির কাঁটার অভিমুখ অনুযায়ী এগোতে থাকে এবং প্রতিটি ব্যক্তি তার সঙ্গীর লাঠিতে আঘাত করে এগোয়, তারপরে পাশের দুটি লোকের দিকে চলে। সারির শেষে প্রতিটি বিপরীত রেখার সাথে পরিবর্তন করা হয় ও নতুন সারি যুক্ত হয়, তাই চলাচল অবিচ্ছিন্ন থাকে। দাণ্ডিয়ার সংগীত প্রথমে ধীর লয়ে আরম্ভ হয়। এটি কাহারবা নামে একটি অষ্টতাল সময় চক্র এবং নিম্নলিখিত পদ্ধতিতে সঞ্চালিত হয়: "প্রথম তালে নিজের লাঠিগুলো একসাথে আঘাত করা হয়, তারপরে সঙ্গীর সাথে ডান লাঠি, তারপরে বাম লাঠিকে (বা একই লাঠি যদি একটি লাঠিই ব্যবহার করা হয়) আঘাত করা হয়। তারপরে প্রত্যেকে ডান দিকের লাঠিগুলোতে আঘাত করার জন্য সঙ্গীর দিকে ফিরে ফিরে নতুন জায়গায় এবং নতুন সঙ্গীর কাছে দুটি জায়গায় যাওয়ার আগে একসাথে নিজের লাঠিগুলি আঘাত করতে বাম দিকে ফিরে যায়।"
নোয়েল কাওয়ার্ড
থাম্ব|200px|ডান|১৯৭২ সালে নোয়েল কাওয়ার্ড।
স্যার নোয়েল পিয়ার্স কাওয়ার্ড (Noël Peirce Coward; ১৬ ডিসেম্বর ১৮৯৯ - ২৬ মার্চ ১৯৭৩) ছিলেন একজন ইংরেজ নাট্যকার, সুরকার, পরিচালক, অভিনেতা এবং সঙ্গীতশিল্পী। টাইম সাময়িকী তার বুদ্ধিমত্তা ও আড়ম্বরপূর্ণ জীবনযাপনকে "ব্যক্তিগত কর্মপদ্ধতির জ্ঞান, পরিপাট্য ও ভাবভঙ্গির সমাহার" হিসেবে অভিহিত করে।
কাওয়ার্ড শৈশবে লন্ডনে একটি নৃত্য একাডেমিতে ভর্তি হন এবং এগারো বছর বয়সে প্রথম মঞ্চে নৃত্য পরিবেশন করেন। কৈশোরে তিনি সমাজের উচ্চ শ্রেণির সাথে পরিচিত হন, যা তার পরবর্তী জীবনে নাট্য রচনার অনুপ্রেরণা হয়ে ওঠে। কাওয়ার্ড নাট্যকার হিসেবে ব্যাপক সফলতা অর্জন করেন এবং কিশোর বয়স পার হওয়ার পরপরই তার ৫০টি নাটক প্রকাশিত হয়। তার বেশ কয়েকটি কাজ, যেমন হে ফেভার, প্রাইভেট লাইভস, ডিজাইন ফর লিভিং, প্রেজেন্ট লাফটার এবং ব্লিদ স্পিরিট নিয়মিত মঞ্চস্থ হতে থাকে। তিনি শতাধিক গান রচনা করেন, পাশাপাশি ডজন খানেক সঙ্গীতধর্মী নাটক, চিত্রনাট্য, কবিতা, কয়েকটি ছোটগল্পের সংকলন, উপন্যাস পম্প অ্যান্ড সারকামস্টেন্সেস, এবং তিন খণ্ড আত্মজীবনী রচনা করেন। কাওয়ার্ড ছয় দশক মঞ্চ ও চলচ্চিত্রে অভিনয় ও পরিচালনা করেন।
দ্বিতীয় বিশ্বযুদ্ধ শুরু হলে কাওয়ার্ড যুদ্ধে স্বেচ্ছাসেবক হিসেবে কাজ করেন এবং প্যারিসে ব্রিটিশ প্রচারণামূলক দপ্তরে দায়িত্ব পালন করেন। ১৯৪৩ সালে তার নৌবাহিনী-ভিত্তিক চলচ্চিত্র ইন হুইচ উই সার্ভ-এর জন্য তিনি একটি একাডেমি সম্মানসূচক পুরস্কার অর্জন করেন এবং ১৯৬৯ সালে তিনি নাইট উপাধি লাভ করেন।
প্রারম্ভিক জীবন
কাওয়ার্ড ১৮৯৯ সালের ১৬ই ডিসেম্বর মিডলসেক্সের টেডিংটনে জন্মগ্রহণ করেন। তার পিতা আর্থার স্যাবিন কাওয়ার্ড (১৮৫৬-১৯৩৭) ছিলেন একজন পিয়ানো বিক্রেতা এবং মাতা ভায়োলেট অ্যাগনেস কাওয়ার্ড (১৮৬৩-১৯৫৪) রয়্যাল নেভির ক্যাপ্টেন ও সারভেয়ার হেনরি গর্ডন ভেইচের কন্যা। ভায়োলেটের এক বোন রেচেল ভেইচ ছিলেন ফিল্ড-মার্শাল ডগলাস হেইগের মাতা। কাওয়ার্ড তিন ভাইয়ের মধ্যে দ্বিতীয়। তার বড় ভাই ১৮৯৮ সালে ছয় বছর বয়সে মারা যায়। কাওয়ার্ড শৈশবে চ্যাপেল রয়্যাল চয়ার স্কুলে পড়াশোনা করেন। তার প্রাতিষ্ঠানিক শিক্ষা অল্প হলেও তিনি অনেক বই পড়তেন।
অভিনেতা-মঞ্চ নির্দেশক চার্লস হট্রে ছিলেন কাওয়ার্ডের আদর্শ এবং তার নিকট থেকে তিনি মঞ্চ সম্পর্কিত অনেক বিষয় শিখেন। তিনিই তাকে হোয়ার দ্য রেইনবো এন্ডস নামক শিশুতোষ নাটকে অভিনয়ের সুযোগ দেন। কাওয়ার্ড লন্ডনের ওয়েস্ট এন্ডের গ্যারিক থিয়েটারে ১৯১১ ও ১৯১২ সালে এই নাটকে অভিনয় করেন। ১৯১২ সালে কাওয়ার্ড স্যাভয় থিয়েটারে অ্যান অটাম আইডিল-এ ব্যালে নৃত্যশিল্পী হিসেবে এবং লন্ডন কলিজিয়ামে হ্যারল্ড ওয়েনের আ লিটল ফাউল প্লে নাটকে অভিনয় করেন, এই নাটকে হট্রে শ্রেষ্ঠাংশে অভিনয় করেন। ১৯১৩ সালে ইতালিয়া কন্তি কাওয়ার্ডেওকে লিভারপুল রিপার্টরি থিয়েটারে কাজ করার জন্য বলেন এবং এই বছর তিনি পিটার প্যান নাটকে হারানো বালক স্লাইটলি চরিত্রে অভিনয় করেন। তিনি পরের বছর পুনরায় পিটার প্যান নাটকে অভিনয় করেন এবং ১৯১৫ সালে আবার হোয়ার দ্য রেইনবো এন্ডস নাটকে অভিনয় করেন। এই সময়ে তিনি অন্যান্য যেসব শিশুশিল্পীদের সাথে অভিনয় করেন তার হলেন হারমিয়ন জিনগোল্ড, ফাবিয়া ড্রেক, এসমে ওয়াইন, আলফ্রেড উইলমোর এবং গারট্রুড লরেন্স।
আন্তঃযুদ্ধকালীন সফলতা
১৯২০ সালে ২০ বছয় বয়সে কাওয়ার্ড তার নিজের লেখা স্বল্প হাস্যরসাত্মক নাটক আই উইল লিভ ইট টু ইউ-এ শ্রেষ্ঠাংশে অভিনয় শুরু করেন। ম্যানচেস্টারে কিছুদিন চেষ্টার পর লন্ডনের নিউ থিয়েটারে (২০০৬ সালে নোয়েল কাওয়ার্ড থিয়েটার নামকরণ করা হয়) মঞ্চস্থ হয় এবং এটি ওয়েস্ট এন্ডে মঞ্চস্থ তার প্রথম পূর্ণদৈর্ঘ্য নাটক। দ্য ম্যানচেস্টার গার্ডিয়ানে নেভিল কারডাস এই নাটকের প্রশংসা করেন। লন্ডনে নাটকটি মিশ্র প্রতিক্রিয়া লাভ করে, তবে তা অনুপ্রেরণা যোগায়। দি অবজারভার-এ বলা হয়, "জনাব কাওয়ার্ডের হাস্যরসের বোধ রয়েছে, এবং যদি তিনি চটপটে হওয়ার প্রবণতা পরিবর্তন করতে পারেন, তবে তিনি অচিরেই ভালো নাটক রচনা করতে পারেন।" অন্যদিকে দ্য টাইমস অতি উৎসাহের সাথে লিখে, "এতো অল্প বয়সী একজনের নিকট থেকে এই রকম রচনা সত্যই অসাধারণ - খুবই সতঃস্ফূর্ত, সহজ, এবং 'বুদ্ধিদীপ্ত'।"
নাটকটি এক মাস চলে এবং এটি মার্কিন যুক্তরাষ্ট্রে প্রদর্শিত কাওয়ার্ডের প্রথম নাটক। এরপর কাওয়ার্ড অন্য লেখকদের কাজে অভিনয় শুরু করেন এবং দ্য নাইট অব দ্য বার্নিং পেস্টল-নাটকে রাফ চরিত্রে অভিনয় করেন, যা বার্মিংহাম ও পরে লন্ডনে মঞ্চস্থ হয়। তিনি এই চরিত্রটি উপভোগ করেন নি, এবং পরবর্তীকালে ফ্রান্সিস বিউমন্ট ও তার সহযোগী জন ফ্লেচার সম্পর্কে বলেন, "এলিজাবেথীয় লেখকদের মধ্যে সবচেয়ে নিষ্প্রভ দুজন... আমার অভিনীত অংশটুকু অনেক বেশি ছিল, কিন্তু আমি খুবই খারাপ করেছিলাম।" দ্য ম্যানচেস্টার গার্ডিয়ানে বলা হয় কাওয়ার্ড তার সেরা চরিত্রটি পেয়েছিল এবং দ্য টাইমস নাটকটিকে লন্ডনে সবচেয়ে প্রফুল্ল বিষয় বলে উল্লেখ করে।
কাওয়ার্ড দুজন নারীর সাথে একজন পুরুষের সম্পর্ক বিষয়ক এক অঙ্কের ব্যঙ্গধর্মী নাটক দ্য বেটার হাফ রচনা করেন। নাটকটি ১৯২২ সালে লন্ডনে দ্য লিটল থিয়েটারে অল্প কিছুদিন চলে। সমালোচক সেন্ট জন আরভিন লিখেন, "যখন জনাব কাওয়ার্ড চায়ের টেবিলে নারীদের গল্প-আড্ডা সম্পর্কে আরও জানতে পারবে তখন তিনি এখন যা লিখেছেন তার চেয়েও আকর্ষণীয় নাটক লিখতে পারবেন।" ২০০৭ সালে লর্ড চেম্বারলেইনের অফিসে আর্কাইভ পাওয়ার পূর্ব পর্যন্ত ধরা হত নাটকটি হারিয়ে গেছে, ১৯৬৮ সালে এটি সর্বশেষ মঞ্চস্থ হয়েছিল।
দ্বিতীয় বিশ্বযুদ্ধ
দ্বিতীয় বিশ্বযুদ্ধ ছড়িয়ে পড়লে কাওয়ার্ড মঞ্চনাটক ত্যাগ করেন এবং যুদ্ধে দাপ্তরিক কাজের অনুসন্ধান করেন। প্যারিসে ব্রিটিশ প্রচারণামূলক দপ্তর পরিচালনার পর তিনি সমাপ্তি টেনে বলেন, "যদি সরকারের নীতি জার্মানদের মৃত্যু পর্যন্ত মোড় নেয়, তবে আমি মনে করি আমাদের আরও সময় আছে।" তিনি ব্রিটিশ গোয়েন্দা সংস্থার হয়েও কাজ করেন। তার কাজ ছিল তার তারকা খ্যাতি দিয়ে মার্কিন জনগণকে প্রভাবিত করা এবং ব্রিটেনের পক্ষে রাজনৈতিক রায় নিয়ে আসা। তার দেশের মানুষ যুদ্ধে মারা যাচ্ছে অথচ তিনি বিদেশ ভ্রমণ করছেন ব্রিটিশ গণমাধ্যমে এ সম্পর্কিত সমালোচনায় তিনি হতাশা প্রকাশ করেন, কিন্তু তিনি গোয়েন্দা সংস্থার হয়ে কাজ করছেন তা প্রকাশ করতে পারছিলেন না। ১৯৪২ সালে ষষ্ঠ জর্জ তার কাজের স্বীকৃতি হিসেবে তাকে নাইটহুড প্রদান করতে চান, কিন্তু উইনস্টন চার্চিল তাতে অসম্মতি জানান।